**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Saskaņā ar Ministru kabineta 2009. gada 22. decembra noteikumiem Nr. 1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”;2. Cēsu novada pašvaldības 2017. gada 14. jūlija vēstule Nr. 1-33/3109 “Par līdzekļu neparedzētiem gadījumiem pieprasījumu Ruckas mākslas rezidences ugunsgrēka seku novēršanai”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Cēsu novada pašvaldības iesniegto informāciju, 2016. gada 21. novembrī Cēsu pašvaldības īpašumā esošajā arhitektūras piemineklī (aizsardzības Nr.6199) Ruckas muižā Piebalgas ielā 19, Cēsīs izcēlās ugunsgrēks. Saskaņā ar Valsts ugunsdzēsības un glābšanas dienesta 2016. gada 22. novembra aktu, Nr.16-35818 par ugunsgrēku Ruckas muižā Piebalgas ielā 19, Cēsīs, ierodoties notikuma vietā, ugunsgrēks jau bija izplatījies 350 m2 platībā. Rezultātā radīti būtiski bojājumi jumtam 240 m2 platībā, bojātas bēniņu stāva pārseguma sijas un spāres, degšanas rezultātā bojātas otrā stāva telpas (dzīvojamā istaba, duša, tualete) 133 m2 platībā. Nodegusi ēkas veranda 22 m2 platībā, tai skaitā, ieejas durvis un verandas logi. Ugunsgrēka dzēšanas rezultātā no ūdens bojātas pirmā stāva administrācijas un darba telpas (analogā fotolabaratorija un video montāžas telpas) 114 m2 platībā, bojāta ēkas ziemeļu fasāde, pilnībā izdeguši četri logi otrā stāva līmenī un bojāti seši logi pirmā stāva līmenī.Cēsu novada pašvaldība norāda, ka Ruckas muiža Piebalgas ielā 19, Cēsīs kalpo kā sabiedriska ēka – starptautiska mākslinieku rezidence un veic sabiedrisko funkciju kultūras un izglītības attīstībai. Ruckas muižas rezidence ir vienīgā šāda veida organizācija Vidzemē, kas iekļauta Ziemeļvalstu – Baltijas rezidenču tīklā, būtiski veicinot radošos un izglītojošos procesus, kā arī starptautiskās pieredzes apmaiņu audiovizuālajā un citās radošajās jomās Cēsu novada sociālekonomiskai attīstībai.Cēsu novada pašvaldība norāda, ka, izvērtējot 2016. gada 21. novembra ugunsgrēka rezultātā nodarītos bojājumus Ruckas muižai Piebalgas ielā 19, Cēsīs, saskaņā ar noslēgtā apdrošināšanas līguma starp Cēsu novada pašvaldību un apdrošināšanas akciju sabiedrību “BTA Baltic Insurance Company” nosacījumiem, apdrošināšanas kompānija pieņēmusi lēmumu izmaksāt apdrošināšanas atlīdzības summu 118 083,55 euro apmērā. Savukārt Cēsu novada pašvaldības minētā apdrošināšanas līguma apdrošināšanas prēmija attiecīgajam gadam bija 50 euro.Par ugunsgrēka izraisīšanu Valsts policija ir ierosinājusi krimināllietu, izmeklējot ļaunprātīgas dedzināšanas versiju.Cēsu novada pašvaldība un ēkas apsaimniekotājs - sabiedriskā labuma organizācija, nodibinājums “Elm Media” ir veikuši nepieciešamās darbības arhitektūras pieminekļa pirmo glābšanas darbu veikšanai, lai nodrošinātu ēkas pasargāšanu no tālākas nokrišņu iedarbības un turpmākiem bojājumiem.Ņemot vērā iepriekš minēto un pamatojoties uz Cēsu novada pašvaldības iesniegtajiem izmaksu apliecinošajiem dokumentiem, lai segtu izdevumus, kas saistīti ar 2016. gada 21. novembrī notikušā ugunsgrēka seku novēršanu un tā rezultātā radīto zaudējumu kompensēšanu Ruckas muižā Piebalgas ielā 19, Cēsīs, kopā ir nepieciešami finanšu līdzekļi 254 519 euro apmērā. Saņemta apdrošināšanas atlīdzība 118 084 euro apmērā un pašvaldība apņemas nodrošināt līdzfinansējumu 41 000 euro apmērā. Līdz ar to no valsts budžeta programmas „Līdzekļi neparedzētiem gadījumiem” nepieciešami finanšu līdzekļi 95 435 euro apmērā.Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” paredz Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Vides aizsardzības un reģionālās attīstības ministrijai 95 435 euro pārskaitīšanai Cēsu novada pašvaldībai, lai segtu izdevumus, kas saistīti ar 2016. gada 21. novembrī notikušā ugunsgrēka seku novēršanu un tā rezultātā radīto zaudējumu kompensēšanu Ruckas muižā Piebalgas ielā 19, Cēsīs.Vides aizsardzības un reģionālās attīstības ministrijai minēto finansējumu pārskaitīt Cēsu novada pašvaldībai pēc tam, kad pašvaldība būs iesniegusi attiecīgus dokumentus (līgumu, rēķinu kopijas), kas apliecina, ka tā ir nodrošinājusi ne mazāk kā 30 procentu no finansējuma, kas nepieciešams, lai segtu izdevumus, kas saistīti ar 2016. gada 21. novembrī notikušā ugunsgrēka seku novēršanu un tā rezultātā radīto zaudējumu kompensēšanu Ruckas muižā Piebalgas ielā 19, Cēsīs. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija un Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | **Turpmākie trīs gadi (euro)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | +95 435 |  |  |  |
| 2.1. valsts pamatbudžets | 0 | +95 435 |  |  |  |
| 2.2. valsts speciālais budžets | 0 | 0 |  |  |  |
| 2.3. pašvaldību budžets | 0 | 0 |  |  |  |
| 3. Finansiālā ietekme: | 0 | -95 435 |  |  |  |
| 3.1. valsts pamatbudžets | 0 | -95 435 |  |  |  |
| 3.2. speciālais budžets | 0 | 0 |  |  |  |
| 3.3. pašvaldību budžets | 0 | 0 |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | +95 435 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 7310 valsts budžeta uzturēšanas izdevumu transferti pašvaldībām noteiktam mērķim. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija un Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un reģionālās

attīstības ministrs K.Gerhards

Solvita Vaivode, 66016749

solvita.vaivode@varam.gov.lv